ད་ཆར་དྲ་ཤོག་སྔོན་ཐོན་ཅན་ཁག་ཅིག་ཐོན་ནས་དེའི་ནང་བོད་ཡིག་བཀོད་ཡོད་པ་རེད་ལ།དེའི་ནང་གི་མང་པོ་ཞིག་གིས་གཅིག་གྱུར་གསང་རྟགས་ཅན་གྱི་བོད་ཡིག་ལ་མིག་གཅེར་ནས་སྒུག་ཡོད།ཡིག་ཕྲེང་གཅིག་རྫོགས་རྗེས་ཀྱི་ཚེག་ཡིག་མཚམས་རང་འགུལ་གྱིས་ཡིག་ཕྲེང་གསར་པ་མགོ་འཛུགས་བྱེད་པ་དང་།བོད་ཡིག་གི་ཡིག་གཟུགས་ཡིག་གཟུགས་གཞན་དང་ཆེ་ཆུང་རན་ཚད་སོགས་གནས་ཚུལ་ཆུང་ཚགས་རིགས་ལ་དྲ་ཤོག་བཟོ་མཁན་ཚོས་དོ་སྣང་བསམ་ཤེས་བྱེད་དགོས་ཤིང་།ཡིན་ན་ཡང་ལག་རྩལ་དང་ཇུས་འགོད་ཡར་རྒྱས་སོང་བ་དང་ཆབས་གཅིག་བར་ཆད་དེ་རིགས་ཀྱང་ཡལ་འགྲོ་གི་རེད།མདོར་ན།མེཁརོ་སོཧྥཊ་ཝེསཊ་ཐོན་པ་དེས་བོད་ཡིག་གློག་ཀླད་ཀྱི་ཡར་རྒྱས་ཁྲོད་དུ་གལ་ཆེ་བའི་གོམ་པ་ཞིག་སྤོས་པ་སྟོན་ལ།དེས་ད་ལྟ་འཕྲད་བཞིན་པའི་དཀའ་ངལ་གྱི་མང་ཆེ་བ་ལས་སླ་རུ་བཏང་ནས་བོད་ཡིག་གློག་ཀླད་ཀྱི་ཡོ་ཆས་རིགས་ཡིད་བརྟན་འཕེར་བ་དང་བཀོལ་སླ་བ་ཞིག་བཟོ་གི་རེད།གྲུབ་འབྲས་འདིའི་ནང་ང་ཚོས་དྲིན་ལན་འཇལ་དགོས་ས་ཁག་ཅིག་ནི།འདས་པའི་ལོ་བཅུའི་རིང་མ་དངུལ་དང་།ཚན་རིག་ལག་རྩལ།མཁས་པའི་དགོངས་ཚུལ་བཅས་འབུལ་མཁན་གྱི་ལས་ལ་བརྩོན་པའི་སྒེར་པ་ཁག་དང་གཞུང་འབྲེལ་སྡེ་ཁགསློབ་གསོའི་སྡེ་ཁགཐོན་སྐྱེད་སྡེ་ཁག་བཅས་རེད།གཅིག་གྱུར་གསང་རྟགས་ཚད་ལྡན་དེ་ཚོ་མེཁརོ་སོཧྥཊ་ལ་མི་དབང་བ་དང་།དེ་ལས་དེ་ཚོ་ནི་བདག་དབང་ངེས་ཅན་མེད་པ་ཞིག་ཡིན་ཁར།གློག་ཀླད་གཞན་ཏེ་མེཀ་དང་ལིནེཀས་སོགས་ཀྱི་བཀོད་པ་ལས་ཀྱང་སྐབས་འཕྲལ་གྱི་རོགས་རམ་ལེན་གྱི་ཡོད་རེད།ཡིན་ན་ཡང་།བོད་སྐད་བཤད་སའི་ས་ཁུལ་ཁག་གི་ནང་དུ་ཝིནཌོསེ་ཡི་སྙན་གྲགས་ཁྱབ་ཚད་ལས་ཞུས་ན།གཅིག་གྱུར་གསང་རྟགས་ཅན་གྱི་བོད་ཡིག་དེ་ཝེསཊ་ཡི་ནང་དུ་བླངས་པ་དེ་ནི།བོད་ཀྱི་ཚན་རིག་ལག་རྩལ་ལོ་རྒྱུས་ནང་རྡོ་རིང་བསླངས་པ་ཞིག་ཏུ་ངེས་ཅན་མཐོང་གི་རེད།